[{"text_idx": "#000001", "text": "Mae\u2019r holl geffylau (Equus ferus) yn ddisgynyddion o\u2019r ceffyl gwyllt cyntefig \u2013 a adwaenir weithiau fel y tarpan \u2013 a oedd yn poblogi Ewrop ac Asia, ac sy\u2019n rhywogaeth frodorol o Brydain. Fodd bynnag, mae rhywfaint o amrywiad rhwng gwahanol fridiau domestig \u2013 y bridiau sy\u2019n cyfateb agosaf i\u2019r ceffyl gwyllt yw Konik (o Ewrop), Przewalski (o\u2019r paith Asiaidd) a Sorraia (o Benrhyn Iberia). Mae\u2019r bridiau hyn yn arddangos lliw twyni \u2018dun\u2019, streipen cefnol ddu, streipiau llorweddol ar y coesau a nodweddion strwythurol sy\u2019n nodweddiadol o\u2019r ceffyl gwyllt. Dim ond Przewalski sydd wedi cadw\u2019r mwng unionsyth. Yn gyffredinol mae gan Koniki liw \u2018grullo\u2019 neu \u2018dun glas\u2019."}]